Η οστεοπόρωση συνήθως δεν προκαλεί συμπτώματα στα αρχικά στάδια και η αρχική απώλεια οστικής μάζας περνάει πολλές φορές απαρατήρητη. Τα συμπτώματα της οστεοπόρωσης εμφανίζονται όταν τα οστά έχουν εξασθενίσει σημαντικά και μπορεί να περιλαμβάνουν πόνο στην πλάτη, που προκαλείται από κάταγμα σε σπόνδυλο, απώλεια ύψους με την πάροδο του χρόνου και κατάγματα χαμηλής βίας ειδικά στο ισχίο και τον καρπό.